**ELŐTERJESZTÉS KÍSÉRŐ LAP**

**E-szám: 69/2017.**

# Tárgy: Döntés a *„Nagykovácsi belterületi közlekedési, vízépítési létesítmények építése, karbantartása”* tárgyában indított közbeszerzési eljárás eredményéről

**Előterjesztő neve:** Kiszelné Mohos Katalin polgármester

**Előadó neve**: dr. Visnyay Noémi osztályvezető

**Az előterjesztés aláírás előtti előzetes ellenőrzése**

**Vezetői ellenőrzés**

- az előterjesztés tartalmilag és formailag *megfelelő - nem megfelelő*

**előadó osztályvezetője**

**Pénzügyi ellenőrzés**

- az előterjesztés tartalmilag és formailag *megfelelő - nem megfelelő*

**pénzügyi osztályvezető**

**Törvényességi ellenőrzés**

- az előterjesztés tartalmilag és formailag *megfelelő - nem megfelelő*

**Nagykovácsi, 2017. május 17.**

**jegyző**

***Az előterjesztés kiküldhető – nem küldhető ki.***

**Nagykovácsi, 2017. május 17.**

**polgármester**

**Tisztelt Képviselő-testület!**

Nagykovácsi Nagyközség Önkormányzat Képviselő-testülete a 2017. február 23-i ülésén döntött a ***„Nagykovácsi belterületi közlekedési, vízépítési létesítmények építése, karbantartása”*** tárgyú közbeszerzési eljárás megindításáról, amely a murvás útjavítás, aszfalt-kátyúzás, lakossági útépítés és vízelvezetési munkák mellett magában foglalja vis maior támogatás alapján végzendő út- és árokhelyreállítási munkákat.

A döntés értelmében a beruházás munkáinak kivitelezésére a közbeszerzésekről szóló 2015. évi CXLIII tv. (a továbbiakban: Kbt.) 115.§ -a szerinti hirdetmény nélküli eljárás lefolytatására kerül sor, amely a Kbt.105.§ (1) bekezdés a) pontja szerinti keretmegállapodás megkötésére irányul.

A kivitelezés becsült értéke és keretmegállapodás keretösszege: 259.750.000,-Ft

A 36 hónapos időtartamra kötendő keretmegállapodás egységárakat fog tartalmazni, amely alapján egyedi megrendelésekkel kerül majd sor a konkrét helyreállítási munkák kivitelezésére.

Az ajánlattételi határidő lejártáig, 2017.04.21-én de.10.00 óráig - az ajánlattételre felkért 5 db cég közül -, 2 Ajánlattevő nyújtott be ajánlatot.

A Kbt. 68.§ (4) bekezdése alapján Ajánlatkérő az ajánlatok bontásakor ismertette az ajánlattevők nevét, címét (székhelyét, lakóhelyét), valamint azokat a főbb, számszerűsíthető adatokat, amelyek az értékelési szempontok alapján értékelésre kerülnek.

Az ajánlatok bírálati szempont szerinti főbb tartalmi adatai a következők:

1. **számú ajánlat**

|  |  |
| --- | --- |
| Ajánlattevő neve | **Út-Közmű-Gép Kft.** |
| Ajánlattevő székhelye | 2030 Érd, Thököly Imre u. 54. |
| Az árazatlan költségvetés A listája szerinti tételek összesített nettó ajánlati ára | 2.420.190,-Ft |
| Az árazatlan költségvetés B listája szerinti tételek összesített nettó ajánlati ára  | 910.860,-Ft |
| Késedelmi kötbér napi mértéke(min.0,1%/nap-max.2%/nap | 0,5% |
| Megajánlott garanciális időszak hossza(hónap, min.24 hónap, max.36 hónap | 24 hónap |

1. **számú ajánlat**

|  |  |
| --- | --- |
| Ajánlattevő neve  | **PUHI-TÁRNOK Út- és** **Hídépítő Kft.** |
| Ajánlattevő székhelye | 2461 Tárnok, Fehérvári u. 34. |
| Az árazatlan költségvetés A listája szerinti tételek összesített nettó ajánlati ára | 2.443.172,-Ft |
| Az árazatlan költségvetés B listája szerinti tételek összesített nettó ajánlati ára  | 892.319,-Ft |
| Késedelmi kötbér napi mértéke(min.0,1%/nap-max.2%/nap | 2%/nap |
| Megajánlott garanciális időszak hossza(hónap, min.24 hónap, max.36 hónap | 36 hónap |

Ajánlatkérő a Kbt. 27.§ (4) bekezdésében foglaltak szerint Bírálóbizottságot hozott létre, amely döntési javaslat megtételével segíti a döntéshozó döntését.

**Az ajánlatok értékelése során az alábbiak állapíthatók meg:**

1. **Út-Közmű-Gép Kft.** tekintetében **javasoljuk** annak megállapítását, hogy az Ajánlattevő által benyújtott ajánlat a Kbt. 73.§ (1) bekezdés d) pontja értelmében érvénytelen, az alábbi ok miatt;

Az ajánlat értékelése során hiánypótlási felhívásra volt szükség, mivel az ajánlatban pótolható hiányosságok merültek fel. Ajánlattevő hiánypótlását, illetve felvilágosítását határidőben benyújtotta, azonban az Ajánlattevő továbbra sem igazolta megfelelően az Ajánlattételi felhívás 12) M/1. pontjában előírt alkalmassági követelményeknek való megfelelést.

1. **PUHI-TÁRNOK Út- és Hídépítő Kft**. tekintetében **javasoljuk** annak megállapítását, hogy az Ajánlattevő által benyújtott ajánlat érvényes az alábbiak miatt;

Az ajánlat értékelése során hiánypótlásra nem volt szükség. Ajánlattevő az igazolások benyújtását követően teljes körűen megfelelt a közbeszerzési dokumentumokban és a jogszabályokban foglalt követelményeknek és nem áll a kizáró okok hatálya alatt.

A Bírálóbizottság tagjai, a felelős akkreditált közbeszerzési szaktanácsadó mellékelt döntéselőkészítő javaslata alapján, az érvényes ajánlatot – az eljárásban alkalmazott értékelési szempont alapján – az alábbiak szerint értékelik:

|  |  |  |  |
| --- | --- | --- | --- |
| **Résszempont** | **Súlyszám** | **Pontszám** **alsó és** **felső határa** | **Ajánlattevő** |
| **Megajánlott érték** | **Elért****(súlyozott pontszám)** |
|  |  |  |  | **PUHI-TÁRNOK Út- és** **Hídépítő Kft.** |
| 1. | Az árazatlan költségvetés A listája szerinti tételek összesített nettó ajánlati ára |  20 |  1-10 | 2.443.172,-Ft |  **200** |
| 2. | Az árazatlan költségvetés Blistája szerinti tételek összesített nettó ajánlati ára |  50 |  1-10 | 892.319,-Ft |  **500** |
| 3. | Késedelmi kötbér napi mértéke(0,1%/nap-max.2%/nap |  5 |  1-10 |  2%/nap |  **50** |
| 4. | Jótállás vállalt időtartama (min.24-max.36 hónap) |  5 |  1-10 |  36 hónap |  **50** |
| 5. | Fenntarthatósági terv |  20 |  1-100 |  20 pont |  **400** |
|  | **Összesen:** |  **1200** |

A Bírálóbizottság **javasolja,** hogy a Képviselő-testület az összegzést fogadja el és hatalmazza fel a polgármestert a szerződés nyertes ajánlattevővel történő megkötésére.

A Képviselő-testületnek nyílt ülésen, egyszerű többséggel, név szerinti szavazással, kell meghoznia a döntését.

**Melléklet:** A felelős akkreditált közbeszerzési szaktanácsadó dr. Sándor Ügyvédi Iroda döntés-előkészítő anyaga, ajánlati felhívás, dokumentáció

Nagykovácsi, 2017. május 17.

 Kiszelné Mohos Katalin

polgármester

**HATÁROZATI JAVASLAT**

# Tárgy: Döntés a *„Nagykovácsi belterületi közlekedési, vízépítési létesítmények építése, karbantartása”* tárgyában indított közbeszerzési eljárás eredményéről

Nagykovácsi Nagyközség Önkormányzatának Képviselő-testülete úgy dönt, hogy **a *„Nagykovácsi belterületi közlekedési, vízépítési létesítmények építése, karbantartása”*** tárgyban megindított Kbt. 115. § szerinti közbeszerzési eljáráseredményével kapcsolatban az alábbi döntést hozza:

1. a közbeszerzési eljárást eredményesnek nyilvánítja.
2. az Út-Közmű-Gép Kft. (2030 Érd, Thököly út 54.) Ajánlattevő ajánlatát a Kbt. 73.§ (1) d) pontja alapján érvénytelennek nyilvánítja.
3. a PUHI-TÁRNOK Út- és Hídépítő Kft. (2461 Tárnok, Fehérvári út 34.) Ajánlattevő ajánlatát érvényesnek nyilvánítja.
4. nyertes Ajánlattevőként – mint a legjobb ár-érték arányú, érvényes ajánlatot adó Ajánlattevőt - a PUHI-TÁRNOK Út- és Hídépítő Kft.-t (2461 Tárnok, Fehérvári út 34.) hirdeti ki.
5. felhatalmazza a Polgármestert arra, hogy a nyertes Ajánlattevővel a szerződést kösse meg.

**Határidő**: azonnal;

**Felelős:** Polgármester, Jegyző